Document ID: /fineweb-2-swissfilter-quality_10-filterrobots/filtered/02685.jsonl.gz/4

"Păi ce să se întâmple? O să moară ca și restul copiilor ai căror părinți n-au putut face rost de bani”
... Acesta a fost răspunsul pe care l-au primit părinții unui puști de doi ani și jumătate de la medicul său curant, la întrebarea "Și-acum ce se va întâmpla cu băiețelul nostru?”.
Cumplit răspuns! Un răspuns pe care o mână de "chiriași" inimoși ai "Casei românilor din Elveția" NU VREM să-l acceptăm!!!
Băiețelul se numește Daniel Toth, are ceva mai mult de doi ani, și de trei săptămâni a devenit o triplă victimă: a unei boli cumplite, a "săraciei" părinților și a sistemului sanitar românesc.
Boala se numește "leucemie limfoblastică acută". "Sărăcia" părinților înseamnă ceva mai puțin de 400 de euro venit lunar și refuzul băncilor de a acorda un credit. Cât despre sistemul sanitar românesc, oricine urmărește cât de cât știrile din România știe despre ce este vorba...
Pe această cale dorim să anunțăm deschiderea unei licitații pe forum în favoarea băiețelului, precum și deschiderea unui cont la poșta elvețiană, cont în care se pot depune sume cât de mici, fără cheltuieli suplimentare din partea deponenților.
COSA LAURA IOANA
Numărul contului: 40-352008-9
IBAN: <iban-pii>
BIC: POFICHBEXXX
6032 Emmen
Oricine dorește să se implice în această acțiune, în orice mod, este binevenit.
Acesta este Daniel: http://tothdaniel.wordpress.com și credem că stă în puterea noastră să schimbăm "răspunsul" pentru el.
Vă mulțumim.